stanford-oval/wikipedia huggingface dataset:
อำเภอน้ำหนาว
ประวัติ

อำเภอน้ำหนาว เมื่อ พ.ศ. 2400 เดิมเป็นเพียงกลุ่มบ้าน มีบ้านเรือนประมาณ 4-5 ครอบครัว ตั้งอยู่ในบริเวณบ้านห้วยน้ำหนาว กลุ่มบ้านดังกล่าวเป็นชุมชนที่ยังไม่ถาวร มีการเคลื่อนย้ายหมู่บ้านเมื่อมีการเจ็บป่วยล้มตาย หรือเกิดโรคระบาดของคนในหมู่บ้าน ประชาชนจะอพยพครอบครัวหนีโรคร้ายเข้าไปอาศัยอยู่ตามป่าเขา ไร่นา เมื่อโรคร้ายสงบลงจึงอพยพกลับถิ่นเดิมหรือไปตั้งหมู่บ้านขึ้นใหม่โดยมีความเชื่อกันว่า ผีกินหรือผีมารังควาน เมื่อย้ายหมู่บ้านคราใดก็เปลี่ยนชื่อหมู่บ้านไปเรื่อย ๆ ตามสภาพที่ตั้งของหมู่บ้าน เช่น บ้านห้วยขอนเปลือย บ้านโนนจำปา บ้านโคกลานกลอย บ้านห้วยตำแย บ้านห้วยน้ำหนาว และบ้านท่าไร่ เป็นต้น หมู่บ้านทั้งหมดนี้ขึ้นต่อการปกครองตำบลหล่มเก่า อำเภอหล่มเก่า ต่อมามีการตั้งหมู่บ้านขึ้น ได้แก่ บ้านนาพอสอง บ้ายห้วยหอย (บ้านวังกวาง) บ้านตาดข่า บ้านกกกล้วยนวล ทำให้การตรวจตราและดูแลราษฎรของเจ้าหน้าที่เป็นไปด้วยความยากลำบาก
พ.ศ. 2457 ทางราชการได้แยกพื้นที่บ้านห้วยน้ำหนาว ออกจากตำบลหล่มเก่าตั้งเป็นตำบลหนึ่งของอำเภอหล่มเก่า เรียกว่า "ตำบลน้ำหนาว" กำนันตำบลน้ำหนาวคนแรกคือ นายมูล คัมภีร์ ที่บ้านห้วยลาด ต่อมาปี พ.ศ. 2487 รัฐบาลได้ตราพระราชกำหนดระเบียบบริหารนครบาลเพชรบูรณ์ ได้มีการสำรวจและเกณฑ์แรงงานราษฎรในการสร้างเส้นทางจากทิศตะวันออกเฉียงเหนือ สู่จังหวัดเพชรบูรณ์ โดยเริ่มต้นเส้นทางที่บ้านศรีฐาน อำเภอวังสะพุง จังหวัดเลย ผ่านบ้านวังกวาง ภูผาลา บ้านหลักด่าน ป่าห้วยอีหม้อ บ้านตาดกลอย สู่เขตอำเภอหล่มเก่า บ้านกกกะทอน หัวหน้าคณะผู้สำรวจเส้นทางในสมัยนั้น คือ นายช่างเต็ม วิภาคย์ จนกิจการก่อสร้างเส้นทางดังกล่าวผู้คนต้องเสียชีวิตจากโรคภัยไข้เจ็บโดยเฉพาะไข้มาลาเรียในป่าน้ำหนาวเป็นจำนวนมาก ตรงบริเวณข้างสะพานห้วยผาลาเป็นสุสานที่ฝังศพของผู้เสียชีวิต เส้นทางสายนี้ก่อสร้างยังไม่เสร็จสมบูรณ์รัฐบาลของจอมพล ป. พิบูลสงคราม ต้องลาออก การก่อสร้างดังกล่าวจึงถูกยกเลิกไป
พ.ศ. 2521 กระทรวงมหาดไทยได้พิจารณาว่าตำบลน้ำหนาว และตำบลหลักด่าน ของอำเภอหล่มเก่า เป็นพื้นที่ทุรกันดาร ห่างไกลคมนาคม เจ้าหน้าที่ของรัฐออกตรวจตราและเยี่ยมเยียนราษฎรไม่ทั่วถึง เพราะเป็นพื้นที่ชายแดนมีอาณาเขตติดต่อกับ 3 จังหวัด 4 อำเภอ ประกอบกับมีการแทรกซึมของผู้ก่อการร้ายคอมมิวนิสต์ และยากต่อการปราบปราม ซึ่ง ผบ.พตท.1617 และผู้ว่าราชการจังหวัดเพชรบูรณ์มีความเห็นสอดคล้องต้องกันว่าควรจัดตั้งเป็นกิ่งอำเภอขึ้น และกระทรวงมหาดไทยได้ตั้งเป็นกิ่งอำเภอตามประกาศลงวันที่ 16 พฤศจิกายน 2521 โดยให้ขึ้นกับอำเภอหล่มเก่า ในปีแรกใช้อาคารเรียนของโรงเรียนชุมชนบ้านนาพอสอง (ปัจจุบันเป็นโรงเรียนอนุบาลน้ำหนาว) เป็นที่ทำการชั่วคราว
ต่อมาในปี พ.ศ. 2523 ทางราชการได้ที่ว่าการกิ่งอำเภอสร้างเสร็จเมื่อปี พ.ศ. 2524 เป็นอาคาร 2 ชั้น และใช้เป็นที่ว่าการอำเภอถึงปัจจุบันนี้ นายเน็ด โฉมอุดม ปลัดอำเภอหล่มเก่าเป็นปลัดอำเภอหัวหน้าประจำกิ่งอำเภอคนแรก พร้อมทั้งจัดตั้งตำบลโดยแยกหมู่ 2,10 บ้านวังกวาง หมู่ 4 บ้านซำม่วง หมู่ 11 บ้านไร่ใต้ หมู่ 12 บ้านดงคล้อ และหมู่ 14 บ้านห้วยหินลับ ของตำบลน้ำหนาว รวม 6 หมู่บ้าน ตั้งเป็น ตำบลวังกวาง ต่อมาในปี พ.ศ. 2533 ได้แยกพื้นที่หมู่ 4 บ้านป่ารวก หมู่ 6 บ้านกกกะบก หมู่ 7,12 บ้านโคกมน หมู่ 8 บ้านห้วยสนามทราย และหมู่ 11 บ้านดงมะไฟ ของตำบลน้ำหนาว รวม 6 หมู่บ้าน ตั้งเป็น ตำบลโคกมน เนื่องจากหลักเกณฑ์การตั้งอำเภอต้องมีตำบลไม่น้อยกว่า 4 ตำบล (ในพื้นที่ห่างไกล) และได้ตั้งเป็นอำเภอตามพระราชกฤษฎีกา ลงวันที่ 19 มิถุนายน พ.ศ. 2534
การแบ่งเขตการปกครอง > การปกครองส่วนภูมิภาค

อำเภอน้ำหนาวแบ่งพื้นที่การปกครองออกเป็น 4 ตำบล 30 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | น้ำหนาว |  |  |  | (Nam Nao) | 6 หมู่บ้าน |
| 2. | หลักด่าน |  |  |  | (Lak Dan) | 7 หมู่บ้าน |
| 3. | วังกวาง |  |  |  | (Wang Kwang) | 11 หมู่บ้าน |
| 4. | โคกมน |  |  |  | (Khok Mon) | 6 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอน้ำหนาวประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลน้ำหนาว ครอบคลุมพื้นที่ตำบลน้ำหนาวทั้งตำบล
องค์การบริหารส่วนตำบลหลักด่าน ครอบคลุมพื้นที่ตำบลหลักด่านทั้งตำบล
องค์การบริหารส่วนตำบลวังกวาง ครอบคลุมพื้นที่ตำบลวังกวางทั้งตำบล
องค์การบริหารส่วนตำบลโคกมน ครอบคลุมพื้นที่ตำบลโคกมนทั้งตำบล
สถานที่สำคัญ

อุทยานแห่งชาติน้ำหนาว
เพลาลูกเบี้ยวเดี่ยวเหนือสูบ

A single overhead camshaft cylinder head from a 1987 Honda CRX Si.
เพลาลูกเบี้ยวเดี่ยวเหนือสูบ  คือกลไกการทำงานอย่างหนึ่งของเครื่องยนต์สันดาบภายใน เป็นตัวทำหน้าที่เปิดลิ้นไอดีเพื่อนำส่วนผสมของอากาศและเชื้อเพลิงเข้าสู่ห้องเผาไหม้ และเปิดลิ้นไอเสียเพื่อนำอากาศเสียที่เกิดจากการเผาไหม้ออกสู่ท่อไอเสีย หลักการทำโดยทั่วไปเหมือนกับ DOHC และ OHV เพียงแต่จะมีเพลาเบี้ยวเพียงแท่งเดียวทำหน้าที่ทั้งเปิด-ปิด ทั้งไอดีและไอเสีย ซึ่งจะคล้ายกับ SOHC มาก
เพลาลูกเบี้ยว

เพลาลูกเบี้ยวซึ่งมีลักษณะเป็นแท่งเหล็กกลม และส่วนที่เรียกว่าลูกเบี้ยวมีรูปร่างคล้ายวงกลมรูปไข่ซึ่งส่วนของรูปไข่นี้จะทำหน้าที่กดลิ้น (valve) ไอดีและไอเสียให้เปิดในช่วงระยะเวลาหนึ่ง ในแต่ละแท่งของเพลาลูกเบี้ยวอาจจะมีหลายลูกขึ้นอยู่กับจำนวนลูกสูบ
การทำงาน

เพลาลูกเบี้ยวอาศัยแรงขับเพลาข้อเหวี่ยง (crankshaft) โดยส่งผ่านแรงหมุนด้วยโซ่ราวลิ้น (timing chain) สายพานราวลิ้น (timing belt) หรือเฟืองราวลิ้น (timing gear) เมื่อเครื่องยนต์เกิดการหมุนจะส่งผ่านแรงหมุนผ่านโซ่ราวลิ้น (อาจเป็นสายพาน หรือเฟืองราวลิ้น ขึ้นอยู่กับผู้ผลิต) ทำให้เพลาลูกเบี้ยวหมุนตาม และส่วนของลูกเบี้ยวซึ่งมีลักษณะที่เป็นวงรีคล้ายรูปไข่ไปสัมผัสกับลิ้นไอดีหรือไอดีเมื่อส่วนที่ยื่นออกมามาที่สุดของลูกเบี้ยวสัมผัสกับลิ้นจะส่งผลให้เกิดการเปิดตัวขึ้นของลิ้นนั้น หากเป็นลิ้นไอดีเปิดจะทำให้อากาศที่ผสมกับเชื้อเพลิงไหลเข้าสู่ห้องเผาไหม้ (อาศัยแรงดูดจากภายในห้องเผาไหม้) จากนั้นก็ปิดตัวลงและทำการจุดระเบิดหรือเผาไหม้ เปลี่ยนพลังงานความร้อนที่มีแรงดันไปดันลูกสูบและเกิดการหมุนของเครื่องยนต์ หรือการเปลี่ยนพลังงานความร้อนเป็นพลังงานกล เมื่อการเผาไหม้หยุดเพลาลูกเบี้ยวทำหน้าที่เปิดลิ้นไอเสียนำอากาศเสียที่เกิดจากการเผาไหม้ออกสู่ท่อไอเสีย อย่างไรก็ตามลิ้นไอดีและไอเสีย จะไม่เปิดพร้อมกันแต่จะปิดพร้อมกันในจังหวะหนึ่งเพื่อทำการจุดระเบิดให้เกิดแรงดันไปสู่ลูกสูบส่งผ่านแรงเคลื่อนที่ไปสู่ก้านสูบและหมุนข้อเหวี่ยงของเครื่องยนต์เพื่อการทำงานของเครื่องยนต์อย่างต่อเนื่อง
เจริญ เอี่ยมพึ่งพร

| เจริญ เอี่ยมพึ่งพร |
| --- | --- |
เกิด: เจริญ เอี่ยมพึ่งพร 17 พฤษภาคม พ.ศ. 2493
เสียชีวิต: 20 สิงหาคม พ.ศ. 2555 (62 ปี) โรงพยาบาลบำรุงราษฎร์ กรุงเทพมหานคร
อาชีพ: ผู้อำนวยการสร้างภาพยนตร์
ปีปฏิบัติงาน: พ.ศ. 2524 - พ.ศ. 2555
เจริญ เอี่ยมพึ่งพร หรือ คุณเชน เป็นอดีตประธานกรรมการบริหารบริษัทไฟว์สตาร์ โปรดักชั่น และผู้อำนวยการสร้างภาพยนตร์ชาวไทย
เกิดเมื่อวันที่ 17 พฤษภาคม พ.ศ. 2493 เป็นบุตรของ นายคีเท้ง และนางเหวงเซียะ มีพี่น้อง 8 คน เป็นคนสุดท้อง มีชื่อเป็นภาษาจีนว่า ยู่เฮ้ง แซ่เอี๊ย จบการศึกษาจากโรงเรียนสุพิทยศึกษา ชั้นมัธยมศึกษาจากโรงเรียนบูรณวิทย์ และประกาศนียบัตรวิชาชีพ (ปวช.) สาขาการบัญชีจากโรงเรียนพณิชยการกรุงเทพ เข้าสู่แวดวงภาพยนตร์ตั้งแต่ศึกษาจบชั้น ปวช.
ได้รับช่วงต่อการบริหารบริษัทต่อจาก เกียรติ เอี่ยมพึ่งพร พี่ชายที่เสียชีวิตเมื่อวันที่ 16 กุมภาพันธ์ พ.ศ. 2524 จากการถูกลอบสังหาร โดยภาพยนตร์ในยุคที่เจริญเป็นผู้อำนวยการสร้างนั้นประสบความสำเร็จมากมายหลายเรื่องเช่น บุญชู, คู่กรรม, น้ำพุ, ด้วยเกล้า, วัยระเริง, หลังคาแดง, ปัญญาชนก้นครัว, หัวใจเดียวกัน, วิถีคนกล้า, อนึ่งคิดถึงพอสังเขป, อำแดงเหมือนกับนายริด, กาลครั้งหนึ่งเมื่อเช้านี้, ฟ้าทะลายโจร, มนต์รักทรานซิสเตอร์ เป็นต้น
เจริญ เอี่ยมพึ่งพร ถึงแก่กรรมด้วยโรคมะเร็งตับ เมื่อช่วงเช้าของวันที่ 20 สิงหาคม พ.ศ. 2555 ที่ โรงพยาบาลบำรุงราษฎร์ กรุงเทพมหานคร หลังเข้ารับการรักษาอาการป่วยนานถึง 1 ปี สิริอายุ 62 ปี โดยมีพิธีรดน้ำศพและฌาปนกิจศพ ที่วัดธาตุทอง
แหล่งข้อมูลอื่น

Charoen Iamphungporn ที่อินเทอร์เน็ตมูวีเดตาเบส
อำเภอบ้านเขว้า

| อำเภอบ้านเขว้า |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Khwao
คำขวัญ: ผ้าไหมลือเลื่อง   หามหอกเมืองโบราณ   ถิ่นกำเนิดมโหรี   น้ำชีไหลผ่าน   กู่แดงปรางค์เก่า   บ้านเขว้าแดนอุดม  หรือ  หามหอกเมืองเก่า   บ้านเขว้าคูเมือง   งามลือเลื่องผ้าไหม   เลื่อมใสพุทธศาสนา   ตะลึงตาลำน้ำชี   เขียวขจีเกษตรกรรม   วัฒนธรรมลำเลิศ   ถิ่นกำเนิดมโหรี   เป็นศรีปรางค์กู่แดง
แผนที่จังหวัดชัยภูมิ เน้นอำเภอบ้านเขว้า
พิกัด: 15°46′42″N 101°54′24″E﻿ / ﻿15.77833°N 101.90667°E﻿ / 15.77833; 101.90667
ประเทศ:  ไทย
จังหวัด: ชัยภูมิ
พื้นที่
 • ทั้งหมด: 544.3 ตร.กม. (210.2 ตร.ไมล์)
ประชากร (2564)
 • ทั้งหมด: 50,178 คน
 • ความหนาแน่น: 92.19 คน/ตร.กม. (238.8 คน/ตร.ไมล์)
รหัสไปรษณีย์ : 36170
รหัสภูมิศาสตร์: 3602
ที่ตั้งที่ว่าการ: ที่ว่าการอำเภอบ้านเขว้า หมู่ที่ 1 ตำบลบ้านเขว้า อำเภอบ้านเขว้า จังหวัดชัยภูมิ 36170
 ส่วนหนึ่งของสารานุกรมประเทศไทย
อำเภอบ้านเขว้า เป็นอำเภอหนึ่งของจังหวัดชัยภูมิ
ที่ตั้งและอาณาเขต

อำเภอบ้านเขว้ามีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอหนองบัวแดง
ทิศตะวันออก ติดต่อกับอำเภอเมืองชัยภูมิ
ทิศใต้ ติดต่อกับอำเภอจัตุรัส
ทิศตะวันตก ติดต่อกับอำเภอหนองบัวระเหว
การแบ่งเขตการปกครอง

อำเภอบ้านเขว้า เดิมคือ ตำบลบ้านเขว้า ขึ้นอยู่กับการปกครองของอำเภอเมืองชัยภูมิ จึงได้มีการแยกเป็นอำเภอใหม่ ดังนี้
วันที่ 1 มีนาคม 2498 แยกตำบลบ้านเขว้า ตำบลตลาดแร้ง และตำบลลุ่มลำชี และจัดตั้งเป็น กิ่งอำเภอบ้านเขว้า ขึ้นต่ออำเภอเมืองชัยภูมิ
วันที่ 7 มกราคม 2500 จัดตั้งสุขาภิบาลบ้านเขว้า ในท้องที่บางส่วนของตำบลบ้านเขว้า
วันที่ 22 กรกฎาคม 2501 ยกฐานะกิ่งอำเภอบ้านเขว้า อำเภอเมืองชัยภูมิ เป็น อำเภอบ้านเขว้า
วันที่ 17 ตุลาคม 2515 ตั้งตำบลชีบน แยกจากตำบลตลาดแร้ง
วันที่ 29 สิงหาคม 2534 ตั้งตำบลภูแลนคา แยกจากตำบลชีบน
วันที่ 13 พฤศจิกายน 2535 ตั้งตำบลโนนแดง แยกจากตำบลบ้านเขว้า
วันที่ 30 มกราคม 2539 ยกฐานะสภาตำบลบ้านเขว้า สภาตำบลตลาดแร้ง สภาตำบลลุ่มลำชี สภาตำบลชีบน สภาตำบลภูแลนคา และสภาตำบลโนนแดง เป็น องค์การบริหารส่วนตำบลบ้านเขว้า องค์การบริหารส่วนตำบลตลาดแร้ง องค์การบริหารส่วนตำบลลุ่มลำชี องค์การบริหารส่วนตำบลชีบน องค์การบริหารส่วนตำบลภูแลนคา และองค์การบริหารส่วนตำบลโนนแดง ตามลำดับ
วันที่ 25 กุมภาพันธ์ 2542 ยกฐานะสุขาภิบาลบ้านเขว้า เป็น เทศบาลตำบลบ้านเขว้า ด้วยผลของกฎหมาย
วันที่ 1 พฤศจิกายน 2546 แยกบ้านห้วย หมู่ที่ 8 ตำบลตลาดแร้ง จัดตั้งเป็นหมู่ที่ 18 บ้านห้วยเหนือ
วันที่ 30 กันยายน 2547 แยกบ้านโนนตาด หมู่ที่ 5 ตำบลบ้านเขว้า จัดตั้งเป็นหมู่ที่ 18 บ้านโนนส้มมอ
วันที่ 28 พฤษภาคม 2550 ตำบลชีบน ได้แยกหมู่บ้านใหม่ดังนี้
(1) แยกบ้านหนองกระทุ่ม หมู่ที่ 3 จัดตั้งเป็นหมู่ที่ 11 บ้านหนองกระทุ่ม
(2) แยกบ้านหนองอ้อ หมู่ที่ 1 จัดตั้งเป็นหมู่ที่ 12 บ้านหนองอ้อ
วันที่ 30 ธันวาคม 2551 เปลี่ยนแปลงชื่อองค์การบริหารส่วนตำบลบ้านเขว้า เป็น องค์การบริหารส่วนตำบลทุ่งทอง และยกฐานะขึ้นเป็นเทศบาลตำบลทุ่งทอง
การปกครองส่วนภูมิภาค

อำเภอบ้านเขว้าแบ่งเขตการปกครองย่อยออกเป็น 6 ตำบล 85 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | บ้านเขว้า |  |  | (Ban Khwao) |  |  | 18 หมู่บ้าน |  |  |  |  |  |  | 4. | ชีบน |  |  | (Chi Bon) |  |  | 10 หมู่บ้าน |
| 2. | ตลาดแร้ง |  |  | (Talat Raeng) |  |  | 18 หมู่บ้าน |  |  |  |  |  |  | 5. | ภูแลนคา |  |  | (Phu Laen Kha) |  |  | 8 หมู่บ้าน |
| 3. | ลุ่มลำชี |  |  | (Lum Lam Chi) |  |  | 22 หมู่บ้าน |  |  |  |  |  |  | 6. | โนนแดง |  |  | (Non Dang) |  |  | 9 หมู่บ้าน |
การปกครองส่วนภูมิภาค > การปกครองส่วนท้องถิ่น

ท้องที่อำเภอบ้านเขว้าประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลบ้านเขว้า ครอบคลุมพื้นที่บางส่วนของตำบลบ้านเขว้า
เทศบาลตำบลทุ่งทอง ครอบคลุมพื้นที่ตำบลบ้านเขว้า (นอกเขตเทศบาลตำบลบ้านเขว้า)
เทศบาลตำบลตลาดแร้ง ครอบคลุมพื้นที่ตำบลตลาดแร้งทั้งตำบล
เทศบาลตำบลลุ่มลำชี ครอบคลุมพื้นที่ตำบลลุ่มลำชีทั้งตำบล
องค์การบริหารส่วนตำบลชีบน ครอบคลุมพื้นที่ตำบลชีบนทั้งตำบล
องค์การบริหารส่วนตำบลภูแลนคา ครอบคลุมพื้นที่ตำบลภูแลนคาทั้งตำบล
องค์การบริหารส่วนตำบลโนนแดง ครอบคลุมพื้นที่ตำบลโนนแดงทั้งตำบล
แหล่งน้ำ

สระหนองแวง
สระหนองโสมง
สระหนองบ่อ
ห้วยบง
ห้วยท่าควาย
ห้วยยางแล้ง
หนองบัว
อ่างเก็บน้ำบาซ่าน บ้านโนนแดง
พระอาจารย์จื่อ หว้าเฒ่า
นาอินทร์แต่ง
เขาหว้า
ซับปลากั้ง
วัดและสถานที่สำคัญทางความเชื่อ

วัดกลางโนนแดง
วัดดอนไผ่
วัดโนนเสาเล้าอุดมพร
วัดซับช่องแมว
สำนักสงฆ์เขาวง
ศาลเจ้าพ่อหลวงเนตร หนองบ่อ บ้านโนนแดง
ศาลเจ้าพ่อหลวงภักดี จุมพล (ดอนแก้ว)
มณฑปหลวงปู่คำ วัดดอนไผ่
หลวงพ่อทองหลวงพ่อสังฆจาย วัดกลางโนนแดง
พระธาตุเจดีย์ ศรีจันทรา ตำบลภูแลนคา ชีบน
สถานศึกษา > ระดับมัธยมศึกษา

โรงเรียนบ้านเขว้าวิทยายน ตำบลบ้านเขว้า
โรงเรียนลุ่มลำชีเนรมิตรวิทยา ตำบลลุ่มลำชี
โรงเรียนภูแลนคาวิทยายน ตำบลภูแลนคา
สถานศึกษา > ระดับประถมศึกษา

โรงเรียนอนุบาลบ้านเขว้า
โรงเรียนบ้านเขว้าศึกษา
โรงเรียนอนุบาลหลวงภักดี (เอกชน)
สถานพยาบาล

โรงพยาบาลบ้านเขว้า
สวนสาธารณะ

สวนสาธารณะสระหลวง
สวนสาธารณะหนองบัว
สถานที่ท่องเที่ยว

สุสานหอย
จระเข้หลวงปู่คำ
สวนทานตะวัน บ้านโนนแดง
หมู่บ้านทอผ้าไหมบ้านหนองแวงพัฒนา ตำบลโนนแดง
สุสานหอยบ้านโนนแดง ตำบลโนนแดง
หมู่บ้านทอผ้าไหมบ้านเขว้า ตำบลบ้านเขว้า
สวนสารธรณะหนองแวง บ้านหนองแวง
สวนสาธารณะหนองโสมง บ้านหนองโสมงเหนือ
สวนสาธารณะหนองบ่อ บ้านหนองบ่อ สามารถออกกำลังกายได้ทุกวัน
อ่างเก็บน้ำบาซ่าน บ้านโนนแดง เป็นแหล่งพักผ่อนหย่อนใจ
หลวงพ่อทอง พระหินโบราณ วัดกลางโนนแดง
น้ำตกตาดพัฒนา ตำบลชีบน
ล่องแพน้ำชี ตำบลตลาดแร้ง
เขาหินโยก
นำตกตาดร้อยรู
วัดเขาจอมจ้อง
โบราณสถานกู่แดง วัดบ้านกุดยาง ตำบลตลาดแร้ง
ประเพณีและวัฒนธรรม

งานปีใหม่ 1 มกราคมของทุกปี
บุญสงกรานต์
บุญข้าวจี
บุญข้าวกระยาสราท เดือนตุลาคม
บุญกระธูปออกพรรษาเดือนตุลาคม
บุญกฐินเดือน พฤศจิกายน
บุญเข้าพรรษา
ลอยกระทง มีการประกวศนางนพมาศ ลอยกระทง ดนตรี และจุดพลุแสงสีเสียง
บุญตักบาตรกลางหมู่บ้าน
บุญเลี้ยงบ้าน ศาลเจ้าพ่อหลวงเนตร ตลาดหนองบ่อ บ้านโนนแดง
บุญเลี้ยงบ้าน ศาลเจ้าพ่อหลวงภักดี จุมพล (ดอนแก้ว) บ้านหนองส้มโฮ้ง
แห่นางแมว
รำผีฟ้า
บายศรีสู่ขวัญ
สินค้าหนึ่งตำบลหนึ่งผลิตภัณฑ์

ผ้าไหมมัดหมี่
หม่ำหมูหม้อดิน
เครื่องดนตรีไทย
หมวกจากเศษผ้าไหม กระเป๋า และเลี้ยงจิ้งหรีด บ้านโนนแดง หมู่ที่ 1 ตำบลโนนแดง
ข้าวซ้อมมือ และเลี้ยงจิ้งหรีด บ้านโนนแดง หมู่ที่ 2 ตำบลโนนแดง
ขนมนางเล็ด ดอกจอก บ้านเจริญทรัพย์ หมู่ที่ 9 ตำบลโนนแดง
อิฐบล็อก ถั่วตัด เส้นบะหมี่ บ้านหนองแวง หมู่ที่ 5 ตำบลโนนแดง
ขนมกล้วยกรอบแก้ว ขนมดอกจอก ขนมนางเล็ด กล้วยกวน ขนมครองแครง บ้านหนองบ่อ และเลี้ยงจิ้งหรีด หมู่ที่ 6 ตำบลโนนแดง
ขนมจีน ผ้าไหม และเลี้ยงจิ้งหรีด  บ้านหนองโสมงเนือ หมู่ที่ 8 ตำบลโนนแดง
แหล่งผลิตเสื้อยืดระดับหมู่บ้านที่ใหญ่ที่สุดในประทศไทย ที่บ้านโนนโพธิ์ ต.ลุ่มลำชี ผลิตเสื้อยืดส่งขายทั่วประเทศตามสั่งของลูกค้า
สินค้าพืชผักสวนครัว อาทิ หอม กระเทียม มะเขือ แตง ข้าวโพด ที่บ้านท่านแก บ้านโนนน้อย ต.ลุ่มลำชี
การเดินทาง

เดินทางออกจากตัวเมืองชัยภูมิ แยกออกจากตัวเมืองชัยภูมิตรงจุดเริ่มต้นที่เขียนว่าห้าแยกโนนไฮ ไปทางทิศตะวันตกเฉียงใต้ประมาณ 13 กิโลเมตร จุดเด่นของอำเภอ จะมีผลิตภัณฑ์กลุ่มทอผ้าไหมมากมาย มีมากกว่า 30 ร้าน
แดนซิงวิทเดอะสตาร์ไทยแลนด์

| แดนซิงวิทเดอะสตาร์ไทยแลนด์ |
| --- | --- |
ภาพสัญลักษณ์รายการแดนซ์ซิ่งวิธเดอะสตาร์
สร้างโดย: กันตนา   มีทิเน่ คอมพานี
เสนอโดย: ศรราม เทพพิทักษ์ (8 มกราคม 2556) ปิยะวัฒน์ เข็มเพชร (15 มกราคม - 19 กุมภาพันธ์ 2556) มรกต กิตติสาระ (8 มกราคม - 19 กุมภาพันธ์ 2556)
ประเทศแหล่งกำเนิด:  ประเทศไทย
ออกอากาศ
เครือข่าย: สถานีโทรทัศน์สีกองทัพบกช่อง 7 
ออกอากาศ: 8 มกราคม พ.ศ. 2556 – 19 กุมภาพันธ์ พ.ศ. 2556
แดนซ์ซิ่ง วิธ เดอะสตาร์ (Dancing With The Stars)  เป็นรายการแข่งขันประกวดเต้นโดยสตาร์ที่มีชื่อเสียงมาแข่งขัน ประกบด้วยคู่เต้นมืออาชีพ เป็นหนึ่งในรายการเรียลลิตี้ทีวีที่มีผู้ชมมากที่สุดรายการหนึ่งทั่วโลก โดยในปี 2553 ที่ผ่านมา ได้รับการบันทึกในกินเนสส์บุ๊ค ว่าเป็นรายการเรียลลิตี้ทีวีที่ประสบความสำเร็จที่สุดในโลก ออกอากาศทุกคืนวันอังคาร เวลา 22.30-24.00 น. ทางสถานีโทรทัศน์สีกองทัพบกช่อง 7 เริ่มวันอังคารที่ 8 มกราคม 2556 - 19 กุมภาพันธ์ 2556
รูปแบบรายการ

ในแต่ละสัปดาห์ คู่เต้นทุกคู่จะต้องแสดงต่อหน้าคณะกรรมการ โดยผู้ชมจะสามารถโหวตลงคะแนนเลือกคู่เต้นที่ตนเองชื่นชอบ ส่วนการนับคะแนนจะนับคะแนนทั้งจากคณะกรรมการและผู้ชมมารวมกัน เพื่อตัดสินว่าคู่ไหนจะได้ผ่านเข้ารอบต่อไป
คณะกรรมการ

ทินกร อัศวรักษ์
มนัสวีร์ กฤตานุกุล
อมร ชัฏไพศาล
คู่การแข่งขัน

ชื่อของผู้เข้าแข่งขันถูกเปิดเผยเมื่อ 17 ธันวาคม 2555
| ผู้มีชื่อเสียง | อาชีพและตำแหน่ง | คู่เต้นมืออาชีพ | สถานะของการแข่งขัน |
| --- | --- | --- | --- |
| ม.ร.ว.มาลินี จักรพันธุ์ | — | อลงกฎ นุตสติ | ถูกคัดออกคนที่ 1 ในวันที่ 22 มกราคม 2556 |
| เล็ก ไอศูรย์ | นักแสดงและนายแบบ | ส้มโอ บุญภา  สุวีณัฐ น้อยนวล (สัปดาห์ 3-4) | ถูกคัดออกคนที่ 2 ในวันที่ 29 มกราคม 2556 |
| นาตาลี เกลโบวา | นางงามจักรวาลประจำปี 2548 | รัตน์จิโรจน์ ประทุมวัน | ถูกคัดออกคนที่ 3 ในวันที่ 5 กุมภาพันธ์ 2556 |
| สืบศักดิ์ ผันสืบ | นักกีฬา | นาฎนลิน เรืองสุดตระกาน | ถูกคัดออกคนที่ 4 ในวันที่ 12 กุมภาพันธ์ 2556 |
| นิโคล เทริโอ | นักร้อง | ณัฎฐภัทร รุ่งรักษา | ขอออกจาการแข่งขัน ในวันที่ 13 กุมภาพันธ์ 2556 |
| ฝนทิพย์ วัชรตระกูล | นักแสดง,มิสไทยแลนด์ยูนิเวิร์ส 2553 | วัชรากรณ์ เสือสืบพันธุ์ | รองชนะเลิศ ในวันที่ 19 กุมภาพันธ์ 2556 |
| ธามไท แพลงศิลป์ |  นักร้องค่ายกามิกาเซ่ | ปิ่นเกล้า นรารักษ์ | ชนะเลิศ ในวันที่ 19 กุมภาพันธ์ 2556 |
ตารางคะแนน

| ทีม | ตำแหน่ง | 1 | 2 | 3 | 4 | 5 | 6 | 7 |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ธามไท & ปิ่นเกล้า | 1 | — |  20 | 20 |  24 |  25 | 24+23=47 | 26+28=54 |  |  |  |  |
| ฝนทิพย์ & วัชรากรณ์ | 2 | — | 19 |  23 | 20 | 24 | 23+24=47 | 22+25=47 |  |  |  |  |
| นิโคล  & ณัฎฐภัทร | 3 | — | 18 | 22 | 18 | 22 | 22+20=42 | — |  |  |  |  |
| สืบศักดิ์ & นาฎนลิน | 4 | — |  20 | 19 | 21 | 22 | 21+20=41 |  |  |  |  |  |
| นาตาลี & รัตน์จิโรจน์ | 5 | — | 17 | 21 |  24 | 21 |  |  |  |  |  |  |
| เล็ก & ส้มโอ & สุวีณัฐ | 6 | — | 17 | 18 | 18 |  |  |  |  |  |  |  |
| ม.ร.ว มาลินี & อลงกฎ | 7 | — | 19 | 18 |  |  |  |  |  |  |  |  |
อเล็กทีนิบ

| --- | --- |

ข้อมูลทางคลินิก
การอ่านออกเสียง: /əˈlɛktɪnɪb/ ə-lek-ti-nib 
ชื่อทางการค้า: Alecensa
AHFS/Drugs.com: โมโนกราฟ
MedlinePlus: a616007
ข้อมูลทะเบียนยา:  EU EMA: by INN  US DailyMed: Alectinib 
ระดับความเสี่ยงต่อทารกในครรภ์:  AU: D   US: N (ยังไมได้จำแนก)   
ช่องทางการรับยา: รับประทาน (แคปซูล)
รหัส ATC: L01ED03 (WHO) 
กฏหมาย
สถานะตามกฏหมาย:  US: ℞-only   EU: Rx-only  
ข้อมูลเภสัชจลนศาสตร์
ชีวประสิทธิผล: 37% (ภายใต้สภาวะให้อาหาร)
การจับกับโปรตีน: >99%
การเปลี่ยนแปลงยา: ส่วนใหญ่โดย CYP3A4
สารซึ่งได้หลังการเปลี่ยนแปลงยา: M4 (สารออกฤทธิ์)
ครึ่งชีวิตทางชีวภาพ: 33 ชั่วโมง (อเล็กทีนิบ), 31 ชั่วโมง (M4)
การขับออก: อุจจาระ (98%)
ตัวบ่งชี้
 ชื่อตามระบบ IUPAC 9-Ethyl-6,6-dimethyl-8-[4-(morpholin-4-yl)piperidin-1-yl]-11-oxo-6,11-dihydro-5H-benzo[b]carbazole-3-carbonitrile 
เลขทะเบียน CAS: 1256580-46-7
PubChem CID: 49806720
DrugBank: DB11363
ChemSpider: 26326738
UNII: LIJ4CT1Z3Y
KEGG: D10542 as HCl: D10450
ChEBI: CHEBI:90936
ECHA InfoCard: 100.256.083 
ข้อมูลทางกายภาพและเคมี
สูตร: C30H34N4O2
มวลต่อโมล: 482.628 g·mol−1
แบบจำลอง 3D (JSmol): Interactive image
 SMILES CCc1cc2c(cc1N3CCC(CC3)N4CCOCC4)C(c5c(c6ccc(cc6[nH]5)C#N)C2=O)(C)C 
 InChI InChI=1S/C30H34N4O2/c1-4-20-16-23-24(17-26(20)34-9-7-21(8-10-34)33-11-13-36-14-12-33)30(2,3)29-27(28(23)35)22-6-5-19(18-31)15-25(22)32-29/h5-6,15-17,21,32H,4,7-14H2,1-3H3 COPY Key:KDGFLJKFZUIJMX-UHFFFAOYSA-N 
 สารานุกรมเภสัชกรรม
อเล็กทีนิบ (INN: Alectinib และชื่อทางการค้า Alecensa) เป็นยารับประทานที่ออกฤทธิ์ขัดขวางการทำงานของเอนไซม์อะนาพลาสติกลิมโฟมาไคเนส (anaplastic lymphoma kinase, ALK) และใช้ในการรักษามะเร็งปอดชนิดเซลล์ที่ขนาดไม่เล็ก (non-small cell lung cancer, NSCLC) พัฒนาขึ้นโดยบริษัทชูไก ฟาร์มาซูติคอล (Chugai Pharmaceutical) ประเทศญี่ปุ่น ซึ่งเป็นบริษัทในเครือของกลุ่มบริษัทฮอฟฟ์แมน-ลา โรช
ประวัติ การทดลองทางคลินิก การอนุมัติ และการใช้ทางการแพทย์

อเล็กทีนิบ ได้รับการอนุมัติในประเทศญี่ปุ่นเมื่อเดือนกรกฎาคม พ.ศ. 2557 สำหรับการรักษามะเร็งปอดชนิดเซลล์ที่ขนาดไม่เล็ก (NSCLC) ซึ่งตรวจพบยีนลูกผสม ALK, ไม่สามารถผ่าตัดได้, ระยะลุกลาม หรือกลับเป็นซ้ำ
ยาได้รับการอนุมัติเร่งด่วนจากองค์การอาหารและยาสหรัฐ (FDA) ในเดือนธันวาคม พ.ศ. 2558 ในการรักษาผู้ป่วยมะเร็งชนิด NSCLC ที่ตรวจพบ ALK-positive ซึ่งมีอาการรุนแรง โดยโรคแย่ลงภายหลังรักษาด้วยยาไครโซทีนิบ (Crizotinib, Xalkori) หรือผู้ที่ไม่สามารถทนต่อการรักษาดังกล่าว (สิ่งนี้ถูกแปลงเป็นการอนุมัติเต็มรูปแบบในเดือนพฤศจิกายน พ.ศ. 2560)
ได้รับการอนุมัติแบบมีเงื่อนไขจากองค์การยาแห่งสหภาพยุโรป (European Medicines Agency) ในเดือนกุมภาพันธ์ พ.ศ. 2560 สำหรับข้อบ่งชี้เดียวกัน ซึ่งหมายความว่ากำลังรอการศึกษาเพิ่มเติมเพื่อยืนยันอัตราส่วนผลประโยชน์-ความเสี่ยง ในเชิงบวก
การอนุมัติมีพื้นฐานมาจากการทดลองสองฉบับ: ในการทดลองระยะที่ I–II ของประเทศญี่ปุ่น หลังจากผ่านไปประมาณ 2 ปี ผู้ป่วยร้อยละ 19.6 มีผลการตอบสนองอย่างสมบูรณ์ โดยอัตราการรอดชีวิตที่มะเร็งไม่มีการลุกลามสองปีอยู่ที่ร้อยละ 76 ในเดือนกุมภาพันธ์ พ.ศ. 2559 การศึกษา J-ALEX ระยะที่ 3 ที่เปรียบเทียบอเล็กทีนิบ กับไครโซทีนิบ ถูกยกเลิกก่อนกำหนด เนื่องจากการวิเคราะห์ระหว่างกาลแสดงให้เห็นว่าผู้ได้รับอเล็กทีนิบมีการรอดชีวิตที่ปราศจากการลุกลามยาวนานกว่า
ในเดือนพฤศจิกายน พ.ศ. 2560 องค์การอาหารและยาสหรัฐอนุมัติอเล็กทีนิบเป็นการรักษาลำดับแรกสำหรับรักษาผู้ป่วยมะเร็งปอดชนิดเซลล์ที่ขนาดไม่เล็กซึ่งมี ALK-positive ในระยะแพร่กระจาย โดยอิงจากผลของการทดลอง ALEX ระยะที่ 3 เปรียบเทียบกับยาไครโซทีนิบ
ข้อห้าม

ไม่มีข้อห้ามใช้ภายใต้การอนุมัติของสหรัฐ สำหรับข้อห้ามใช้ในการอนุมัติของยุโรปมีเพียงข้อสังเกตเบื้องต้นเกี่ยวกับภาวะภูมิไวเกิน
ผลข้างเคียง

นอกเหนือจากผลกระทบต่อทางเดินอาหารที่ไม่จำเพาะเจาะจง เช่น อาการท้องผูก (ในผู้ป่วยร้อยละ 34) และคลื่นไส้ (ร้อยละ 22) ผลข้างเคียงที่พบบ่อยในการทดลองได้แก่ อาการบวมน้ำ (ร้อยละ 34) ปวดกล้ามเนื้อ (ร้อยละ 31) ภาวะโลหิตจาง (ตรวจวัดมีจำนวนเม็ดเลือดแดงต่ำ) ความผิดปกติของการมองเห็น อาการไวแสง และผื่น (ทั้งหมดต่ำกว่าร้อยละ 20) ผลข้างเคียงที่ร้ายแรงเกิดขึ้นผู้ป่วยร้อยละ 19 โดยเสียชีวิตร้อยละ 2.8
อันตรกิริยา

อเล็กทีนิบมีศักยภาพในการเกิดปฏิกริยาต่ำ ในขณะที่มันถูกเผาผลาญโดยเอนไซม์ตับ CYP3A4 ผลที่ตามมาตัวยับยั้งของเอนไซม์จะมีความเข้มข้นเพิ่มขึ้นในร่างกาย พวกมันจะลดความเข้มข้นของสารเมแทบอไลต์ M4 ในรูปออกฤทธิ์ ส่งผลให้มีประสิทธิผลโดยรวมเพียงเล็กน้อย ในทางกลับกัน ตัวกระตุ้น CYP3A4 จะลดความเข้มข้นของอเล็กทีนิบ และเพิ่มความเข้มข้นของ M4 ปฏิกริยาผ่านเอนไซม์ CYP อื่นและโปรตีนขนส่งไม่สามารถแยกออกได้ แต่ไม่น่าจะมีความสำคัญทางคลินิก
เภสัชวิทยา > กลไกการออกฤทธิ์

สารนี้สกัดกั้นตัวรับเอนไซม์ไทโรซีนไคเนสอย่างมีศักยภาพและเจาะจงสองตัวได้แก่ อะนาพลาสติกลิมโฟมาไคเนส (ALK) และโปรโต-ออนโคยีน RET สารออกฤทธิ์ M4 มีฤทธิ์คล้ายต่อต้านกับ ALK ซึ่งการยับยั้ง ALK จะตามด้วยการขัดขวางเส้นทางการส่งสัญญาณของเซลล์ รวมถึงเส้นทาง STAT3 และ PI3K/AKT/mTOR และทำให้เกิดการตายของเซลล์เนื้องอก (apoptosis)
เภสัชวิทยา > เภสัชจลนศาสตร์

มีอัตราการดูดซึมยาได้อย่างสมบูรณ์เมื่อรับประทานพร้อมอาหารที่ร้อยละ 37 ความเข้มข้นในพลาสมาจะสูงสุดหลังจากผ่านไปสี่ถึงหกชั่วโมง และเข้าสู่สภาวะคงตัวภายในเจ็ดวัน การจับโปรตีนในพลาสมาของอเล็กทีนิบและ M4 มีค่ามากกว่าร้อยละ 99 เอนไซม์ที่มีหน้าที่หลักในการเผาผลาญอเล็กทีนิบคือ CYP3A4 ส่วนเอนไซม์ CYP อื่น ๆ และแอลดีไฮด์ดีไฮโดรจีเนส (aldehyde dehydrogenases) มีบทบาทเพียงเล็กน้อยเท่านั้น อเล็กทีนิบ และ M4 คิดเป็นร้อยละ 76 ของสารในระบบไหลเวียน ในขณะที่ส่วนที่เหลือเป็นสารเมแทโบไลต์รอง
ครึ่งชีวิตในพลาสมาของอเล็กทีนิบคือ 32.5 ชั่วโมง และของ M4 คือ 30.7 ชั่วโมง ถูกขับออกทางอุจจาระร้อยละ 98 โดยร้อยละ 84 เป็นอเล็กทีนิบที่ไม่มีการเปลี่ยนแปลง และร้อยละ 6 เป็น M4 ส่วนการขับออกทางปัสสาวะพบน้อยกว่าร้อยละ 1
เคมี

อเล็กทีนิบมีค่า pKa เท่ากับ 7.05 การใช้งานอยู่ในรูปของไฮโดรคลอไรด์ซึ่งมีลักษณะเป็นก้อนผงสีขาวถึงขาวเหลือง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อเล็กทีนิบ
"Alectinib", Drug Information Portal, U.S. National Library of Medicine
ผังการเผาผลาญ ของอเล็กทีนิบ โดยอเล็กทีนิบและสารออกฤทธิ์ M4 เป็นสารประกอบหลักที่พบในระบบไหลเวียน ในขณะที่สารอื่นเป็น สารเมแทโบไลต์รอง
เสกสันต์ ชาวทองหลาง

| 0 | 1 | 2 | 3 |
| --- | --- | --- | --- |
 เสกสันต์ ชาวทองหลาง
ข้อมูลส่วนตัว
ชื่อเต็ม:  เสกสันต์ ชาวทองหลาง
วันเกิด:  10 กันยายน พ.ศ. 2526 (41 ปี)
สถานที่เกิด:   จังหวัดขอนแก่น ประเทศไทย
ส่วนสูง:  1.77 m (5 ft 9 1⁄2 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2552–2560 |  ราชนาวี |  223 |  (4) |
| พ.ศ. 2558 |  → พีที ประจวบ (ยืมตัว) |  19 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน พ.ศ. 2560
เสกสันต์ ชาวทองหลาง ชื่อเล่น เสก เป็นอดีตนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1